cyanic-selkie/wikianc huggingface dataset:
Δυνάμεις του Άξονα
Ιστορία
Η αντίδραση στην επιθετική εξωτερική πολιτική του Ναζιστικού καθεστώτος στο στρατό έγινε τόσο ισχυρή από το 1936 ως το 1938, ώστε προβληματισμοί περί ανατροπής του Ναζιστικού καθεστώτος συζητιόνταν από τα ανώτερα κλιμάκια των στρατιωτικών και τα υπόλοιπα μη Ναζιστικά μέλη της γερμανικής κυβέρνησης. Ο υπουργός οικονομικών Χιάλμαρ Σαχτ συναντήθηκε με το Μπεκ το 1936 και του δήλωσε ότι σκέπτεται την ανατροπή του Ναζιστικού καθεστώτος και τον ρώτησε ποια στάση θα τηρούσε σχετικά ο γερμανικός στρατός. Ο Μπεκ δεν ενθουσιάστηκε με την ιδέα και απάντησε ότι αν ένα πραξικόπημα εναντίον του Ναζιστικού καθεστώτος άρχιζε με υποστήριξη σε πολιτικό επίπεδο, ο στρατός δεν θα αντιτασσόταν σε αυτό. Ο Σαχτ θεώρησε ότι η υπόσχεση του Μπεκ ήταν ανεπαρκής, γιατί γνώριζε ότι χωρίς την υποστήριξη του στρατού οποιαδήποτε απόπειρα πραξικοπήματος θα συντριβόταν από τη Γκεστάπο και τα SS. Ωστόσο το 1938, ο Μπεκ έγινε σκληρός αντίπαλος του Ναζιστικού καθεστώτος λόγω της αντίθεσής του στα στρατιωτικά σχέδια του Χίτλερ το 1937-38, που καλούσαν το στρατό να προετοιμαστεί για το ενδεχόμενο ενός παγκόσμιου πολέμου, ως αποτέλεσμα των γερμανικών σχεδίων προσάρτησης της Αυστρίας και της Τσεχοσλοβακίας.
Αποικίες και εξαρτήσεις
Το Reichskommissariat Ostland ιδρύθηκε στην περιοχή της Βαλτικής το 1941. Σε αντίθεση με τα Δυτικά Reichkommissariat, των οποίων επιδιώκετο η ενσωμάτωση της πλειοψηφίας των γερμανικών πληθυσμών, το Ostland σχεδιαζόταν να εποικιστεί από Γερμανούς, που θα εκτόπιζαν τη μη γερμανική πλειοψηφία που ζούσε εκεί, στο πλαίσιο του lebensraum.
Δικαιολόγηση του πολέμου
Η Ιταλία δικαιολόγησε την επέμβασή της κατά της Ελλάδας τον Οκτώβριο του 1940 με τον ισχυρισμό ότι η Ελλάδα χρησιμοποιείτο από τη Βρετανία κατά της Ιταλίας. Ο Μουσολίνι πληροφόρησε για αυτό τον Χίτλερ λέγοντας: «Η Ελλάδα είναι ένα από τα κύρια σημεία της αγγλικής θαλάσσιας στρατηγικής στη Μεσόγειο».
Η Ιταλία δικαιολόγησε την επέμβασή της κατά της Γιουγκοσλαβίας τον Απρίλιο του 1941 τόσο με τους ιταλικούς αλυτρωτικούς ισχυρισμούς όσο και με το γεγονός ότι οι Αλβανοί, Κροάτες και Βούλγαροι Μακεδόνες αυτονομιστές δεν επιθυμούν να ανήκουν στη Γιουγκοσλαβία. Η τάση για απόσχιση της Κροατίας εντάθηκε μετά τη δολοφονία πολιτικών ηγετών της Κροατίας στο Γιουγκοσλαβικό κοινοβούλιο το 1928, συμπεριλαμβανομένου του Στιέπαν Ράντιτς, ενώ η Ιταλία επιδοκίμασε τον Κροάτη αυτονομιστή Άντε Πάβελιτς και το φασιστικό του κίνημα των Ουστάσι, που είχε τη βάση του και εκπαιδευόταν στην Ιταλία με την υποστήριξη του Φασιστικού καθεστώτος πριν από την επέμβαση κατά της Γιουγκοσλαβίας.
Ιστορία
Η Ιταλία δεν ήταν επαρκώς προετοιμασμένη για πόλεμο, παρά το γεγονός ότι είχε εμπλακεί συνεχώς σε συγκρούσεις από το 1935, πρώτα με την Αιθιοπία το 1935-1936 και στη συνέχεια στον Ισπανικό Εμφύλιο Πόλεμο στο πλευρό των Εθνικιστών του Φρανθίσκο Φράνκο. Ο Μουσολίνι αρνήθηκε να λάβει υπόψη του τις προειδοποιήσεις του υπουργού οικονομικών Φελίτσε Γκουαρνέρι, που δήλωσε ότι οι ενέργειες της Ιταλίας στην Αιθιοπία και την Ισπανία οδηγούσαν την Ιταλία στα πρόθυρα της χρεοκοπίας. Το 1939 οι στρατιωτικές δαπάνες της Βρετανίας και της Γαλλίας υπερέβαιναν κατά πολύ αυτές που η Ιταλία μπορούσε να αντέξει. Λόγω των οικονομικών δυσκολιών της Ιταλίας οι στρατιώτες της πληρώνονταν ανεπαρκώς, ήταν άσχημα εξοπλισμένοι με ελλειπή εφοδιασμό, έτσι δημιουργήθηκε εχθρότητα μεταξύ των στρατιωτών και των ανώτερων αξιωματικών. Ολα αυτά συντέλεσαν στο χαμηλό ηθικό των Ιταλών στρατιωτών.. Ο στρατιωτικός σχεδιασμός ήταν ανεπαρκής, καθώς η Ιταλική κυβέρνηση δεν είχε αποφασίσει ποιο μέτωπο θα ήταν το πιο σημαντικό. Η εξουσία επί του στρατού ήταν υπερσυγκεντρωμένη στον άμεσο έλεγχο του Μουσολίνι. Είχε αναλάβει προσωπικά να διευθύνει το υπουργείο πολέμου, το ναυτικό και την αεροπορία. Το ναυτικό δεν διέθετε αεροσκάφη που να παρέχουν από αέρος κάλυψη για αμφίβιες επιχειρήσεις στη Μεσόγειο, καθώς το Φασιστικό καθεστώς πίστευε ότι οι αεροπορικές βάσεις στην Ιταλική Χερσόνησο θα μπορούσαν να επιτελέσουν αυτό το έργο.. Ο στρατός της Ιταλίας είχε παλαιού τύπου πυροβολικό και οι θωρακισμένες μονάδες χρησιμοποιούσαν παρωχημένους οχήματα που δεν ήταν κατάλληλα για το σύγχρονο πόλεμο. Η διάθεση χρημάτων στην αεροπορία και το ναυτικό για να προετοιμαστούν για τις υπερπόντιες επιχειρήσεις σήμαινε λιγότερα χρήματα για το στρατό. Το τυπικό ντουφέκι χρονολογείτο από το 1891. Η Φασιστική κυβέρνηση δεν διδάχθηκε από τα λάθη που έγιναν στην Αιθιοπία και την Ισπανία. αγνόησε τα συμπεράσματα από την κατατρόπωση των Ιταλών Φασιστών εθελοντών στη Μάχη της Γκουανταλαχάρα στον Ισπανικό Εμφύλιο Πόλεμο. Οι στρατιωτικές ασκήσεις στην Κοιλάδα του Πάδου τον Αύγουστο του 1939 απογοήτευσαν θεατές, συμπεριλαμβανομένου του Βασιλιά Βίκτωρα Εμμανουήλ Γ΄. Ο Μουσολίνι, που εκνευρίστηκε από το ανέτοιμο του Ιταλικού στρατού, απέλυσε τον Αλμπέρτο Παριάνι από αρχηγό του Ιταλικού στρατού το 1939.
Αρχικά, μετά το ξέσπασμα του πολέμου μεταξύ της Γερμανίας και των Συμμάχων, ο Μουσολίνι ακολούθησε μια τακτική μη εμπόλεμου για την Ιταλία, ανησυχώντας ότι η Γερμανία μπορεί να μην κέρδιζε τον πόλεμό της με τους Συμμάχους. Ωστόσο ο Μουσολίνι κατά βάθος ανησυχούσε ότι η αν Ιταλία δεν παρενέβαινε σε υποστήριξη της Γερμανίας το Σεπτέμβριο του 1939 κατά της Βρετανία και της Γαλλίας, αν διεξήγαγαν πόλεμο κατά της Γερμανίας, αυτό τελικά θα είχε ως αποτέλεσμα την τιμωρία της από τη Γερμανία.
Στην Ευρώπη
Η Αλβανία χρησίμευσε ως βάση για την ιταλική εισβολή στην Ελλάδα και τη Γιουγκοσλαβία. Αλβανικά στρατεύματα υπό ιταλικό έλεγχο εστάλησαν να συμμετάσχουν στην ιταλική εισβολή στην Ελλάδα και στην κατοχή του Άξονα στη Γιουγκοσλαβία. Η Αλβανία προσάρτησε το Κοσσυφοπέδιο το 1941, όταν διαλύθηκε η Γιουγκοσλαβία, δημιουργώντας τη Μεγάλη Αλβανία. Η Αλβανία κήρυξε τον πόλεμο στις Ηνωμένες Πολιτείες το 1941. Όταν κατέρρευσε το φασιστικό καθεστώς της Ιταλίας, τον Σεπτέμβριο του 1943, η Αλβανία πέρασε στη γερμανική κατοχή.
Δικαιολόγηση του πολέμου
Η ιαπωνική κυβέρνηση δικαιολόγησε τις ενέργειές της υποστηρίζοντας ότι επιδίωκε να ενώσει την Ανατολική Ασία κάτω από την ηγεσία της Ιαπωνίας σε μια Μείζονα Σφαίρα Συνευημερίας της Ανατολικής Ασίας, που θα ελευθέρωνε τους Ανατολικοασιάτες από την κυριαρχία και τη διοίκηση των Δυτικών δυνάμεων και ιδιαίτερα των Ηνωμένων Πολιτειών. Η Ιαπωνία επικαλείτο θέματα Πανασιανισμού και έλεγε ότι οι ασιατικοί λαοί έπρεπε να είναι ελεύθεροι από τη δυτική επιρροή. Οι Ηνωμένες Πολιτείες αντιτάχθηκαν στον ιαπωνικό πόλεμο στην Κίνα και αναγνώρισαν την Εθνικιστική Κυβέρνηση του Τσιανγκ Κάι Σεκ ως νόμιμη κυβέρνηση της Κίνας. Στη συνέχεια οι Ηνωμένες Πολιτείες επιδίωξαν να σταματήσουν την πολεμική προσπάθεια της Ιαπωνίας με την επιβολή απαγόρευσης σε όλο το εμπόριο μεταξύ των Ηνωμένων Πολιτειών και της Ιαπωνίας. Η Ιαπωνία εξαρτιόταν από τις Ηνωμένες Πολιτείες για το 80 τοις εκατό του πετρελαίου της και ως εκ τούτου η απαγόρευση οδήγησε σε οικονομική και στρατιωτική κρίση την Ιαπωνία, καθώς δεν θα μπορούσε να συνεχίσει τις πολεμικές της προσπάθειες ενάντια στην Κίνα χωρίς πρόσβαση στο πετρέλαιο.
Η Ιαπωνία αναγνώριζε ως την κύρια απειλή για τα σχέδιά της να εισβάλει και να καταλάβει τη Νοτιοανατολική Ασία τον Αμερικανικό Στόλο του Ειρηνικού που είχε τη βάση του στο Περλ Χάρμπορ. Έτσι η Ιαπωνία ξεκίνησε την επίθεση στο Περλ Χάρμπορ στις 7 Δεκεμβρίου 1941 ως μέσο για να εμποδίσει μια αμερικανική απάντηση στην εισβολή στη Νοτιοανατολική Ασία και να κερδίσει χρόνο που θα της επέτρεπε να εδραιωθεί με τους πόρους της για να διεξάγει έναν πλήρη πόλεμο εναντίον των Ηνωμένων Πολιτειών και να τις αναγκάσει να αποδεχθούν την επέκτασή της. Στις 7 Δεκεμβρίου 1941 η Ιαπωνία κήρυξε τον πόλεμο στις Ηνωμένες Πολιτείες και στη Βρετανική Αυτοκρατορία.
Βουλγαρία
Στις 2 Σεπτεμβρίου 1944, καθώς ο Κόκκινος Στρατός πλησίαζε στα βουλγαρικά σύνορα, ήρθε στην εξουσία μια νέα βουλγαρική κυβέρνηση, που ζήτησε ειρήνη με τους Συμμάχους, έδιωξε τα λίγα εναπομείναντα γερμανικά στρατεύματα και κήρυξε ουδετερότητα. Ωστόσο τα μέτρα αυτά δεν εμπόδισαν τη Σοβιετική Ένωση να κηρύξει τον πόλεμο στη Βουλγαρία στις 5 Σεπτεμβρίου και στις 8 Σεπτεμβρίου ο Κόκκινος Στρατός εισέβαλε στη χώρα χωρίς να συναντήσει αντίσταση. Ακολούθησε το πραξικόπημα της 9ης Σεπτεμβρίου 1944, που έφερε στην εξουσία μια φιλοσοβιετική κυβέρνηση του Πατριωτικού Μετώπου. Μετά από αυτό, ο βουλγαρικός στρατός (ενταγμένος στην 3η Ουκρανική Στρατιά του Κόκκινου Στρατού) πολέμησε τους Γερμανούς στη Γιουγκοσλαβία και την Ουγγαρία, υφιστάμενος πολλές απώλειες. Παρόλα αυτά η Συνθήκη Ειρήνης του Παρισιού αντιμετώπισε τη Βουλγαρία ως μία από τις ηττημένες χώρες. Η Βουλγαρία μπόρεσε να διατηρήσει τη Νότια Δοβρουτσά, αλλά αναγκάστηκε να παραιτηθεί από όλες τις αξιώσεις στα εδάφη της Ελλάδας και της Γιουγκοσλαβίας.
Ουγγαρία
Η Ουγγαρία αναδιοργανώθηκε ύστερα από την παραίτηση του Χόρτι το Δεκέμβριο του 1944 σε ένα ολοκληρωτικό φασιστικό καθεστώς με το όνομα Κυβέρνηση Εθνικής Ενότητας, υπό το Φέρεντς Σάλασι. Αυτός ήταν Πρωθυπουργός της Ουγγαρίας από τον Οκτώβριο του 1944 και ηγέτης του αντισημιτικού φασιστικού Κόμματος του Σιδηρού Βέλους. Η κυβέρνησή του ήταν καθεστώς-μαριονέτα με ελάχιστη εξουσία και η χώρα βρισκόταν υπό γερμανικό έλεγχο. Λίγες μέρες μετά την ανάληψη της εξουσίας από την κυβέρνηση Σάλασι, η πρωτεύουσα Βουδαπέστη περικυκλώθηκε από τον σοβιετικό Κόκκινο Στρατό. Οι γερμανικές και ουγγρικές φασιστικές δυνάμεις προσπάθησαν να σταματήσουν τη σοβιετική προέλαση, αλλά απέτυχαν. Το Μάρτιο του 1945 ο Σάλασι κατέφυγε στη Γερμανία ως ηγέτης μιας εξόριστης κυβέρνησης, μέχρι την παράδοση της Γερμανίας, τον Μάιο του 1945.
Ρουμανία
Δύο μέρες αργότερα ο Αντονέσκου υποχρέωσε τον βασιλιά να παραιτηθεί, εγκατέστησε στον θρόνο τον νεαρό γιο του Καρόλου, Μιχαήλ, και στη συνέχεια ανακήρυξε τον εαυτό του Conducător ("Ηγέτη") με δικτατορικές εξουσίες. Στις 14 Σεπτεμβρίου ανακηρύχτηκε το Κράτος της Εθνικής Λεγεώνας, με τη Σιδηρά Φρουρά να κυβερνά μαζί με τον Αντονέσκου ως το μοναδικό νόμιμο πολιτικό κίνημα στη Ρουμανία. Υπό τον βασιλιά Μιχαήλ Α΄ και τη στρατιωτική κυβέρνηση του Αντονέσκο, η Ρουμανία υπέγραψε το Τριμερές Σύμφωνο στις 23 Νοεμβρίου 1940. Τα γερμανικά στρατεύματα εισήλθαν στη χώρα στις 10 Οκτωβρίου 1941, τυπικά για να εκπαιδεύσουν τον Ρουμανικό Στρατό. Η οδηγία του Χίτλερ στα στρατεύματα στις 10 Οκτωβρίου ανέφερε ότι «είναι απαραίτητο να αποφευχθεί ακόμη και η ελάχιστη εικόνα στρατιωτικής κατοχής της Ρουμανίας». Η είσοδος των γερμανικών στρατευμάτων στη Ρουμανία έκανε τον Ιταλό δικτάτορα Μπενίτο Μουσολίνι να εξαπολύσει εισβολή στην Ελλάδα, ξεκινώντας τον Ελληνοϊταλικό Πόλεμο. Αφού εξασφάλισε την έγκριση του Χίτλερ τον Ιανουάριο του 1941, ο Αντονέσκου απομάκρυνε τη Σιδηρά Φρουρά από την εξουσία.
Στη συνέχεια η Ρουμανία χρησιμοποιήθηκε ως βάση για εισβολές στη Γιουγκοσλαβία και στη Σοβιετική Ένωση. Παρά το γεγονός ότι δεν συμμετείχε στρατιωτικά στην εισβολή στη Γιουγκοσλαβία, η Ρουμανία ζήτησε τα ουγγρικά στρατεύματα να μην επιχειρήσουν στο Βανάτο. Ετσι ο Πάουλους τροποποίησε τα ουγγρικά σχέδια και κράτησε τα στρατεύματά τους δυτικά του Τίσα.
Σερβία (Κυβέρνηση-Μαριονέτα του Καθεστώτος Νέντιτς υπό γερμανικό έλεγχο)
Σε όλες τις κατεχόμενες περιοχές εισήχθησαν φυλετικοί νόμοι με άμεσες επιπτώσεις για τους Εβραίους και τους Ρομά, ενώ φυλακίζονταν όποιοι αντιτάσσονταν στον Ναζισμό. Στη Σερβία δημιουργήθηκαν αρκετά στρατόπεδα συγκέντρωσης και στην Αντιμασονική Έκθεση του 1942 στο Βελιγράδι η πόλη ανακηρύχθηκε απαλλαγμένη από Εβραίους (Judenfrei). Την 1η Απριλίου 1942 σχηματίστηκε σερβική Γκεστάπο. Σύμφωνα με εκτιμήσεις 120.000 άνθρωποι κλείστηκαν σε γερμανικά στρατόπεδα συγκέντρωσης στη Σερβία του Νέντιτς μεταξύ 1941 και 1944. Κατά τη διάρκεια αυτής της περιόδου σκοτώθηκαν 50.000 ως 80.000 άτομα. Η Σερβία έγινε η δεύτερη χώρα στην Ευρώπη, μετά την Εσθονία, που ανακηρύχθηκε Judenfrei (απαλλαγμένη από Εβραίους). Περίπου 14.500 Σέρβοι Εβραίοι - το 90% του εβραϊκού πληθυσμού της Σερβίας (16.000) - δολοφονήθηκαν στον Β΄ Παγκόσμιο Πόλεμο.
Σλοβακία (καθεστώς Τίσο)
Σλοβακικά στρατεύματα συμμετείχαν στη γερμανική εισβολή στην Πολωνία, ενδιαφερόμενα για το Σπις και την Οραβα. Αυτές οι δύο περιοχές, μαζί με τη Σιλεσία του Τσέσυν, αμφισβητούντο μεταξύ Πολωνίας και Τσεχοσλοβακίας από το 1918. Οι Πολωνοί τις προσάρτησαν πλήρως μετά τη Συμφωνία του Μονάχου. Μετά την εισβολή στην Πολωνία η Σλοβακία διεκδίκησε εκ νέου τον έλεγχο αυτών των εδαφών.
Κίνα (Αναδιοργανωμένη Εθνική Κυβέρνηση της Κίνας)
Η κυβέρνηση είχε από την αρχή μια τεταμένη σχέση με τους Ιάπωνες. Η επιμονή του Ουάνγκ το καθεστώς του να είναι η αληθινή εθνικιστική κυβέρνηση της Κίνας και να αντιγράφει όλα τα σύμβολα του Κουομιντάνγκ οδηγούσε σε συχνές συγκρούσεις με τους Ιάπωνες, με πιο σημαντικό το θέμα της σημαίας του καθεστώτος, που ήταν πανομοιότυπη με αυτή της Δημοκρατίας της Κίνας.
Λάος
Η απελευθέρωση της Γαλλίας το 1944, που έφερε στην εξουσία τον Σαρλ ντε Γκωλ, σήμανε το τέλος της συμμαχίας μεταξύ της Ιαπωνίας και της Γαλλικής διοίκησης του Βισύ στην Ινδοκίνα. Οι Ιάπωνες δεν είχαν καμία πρόθεση να επιτρέψουν στους Γκωλιστές να αναλάβουν την εξουσία και το Μάρτιο του 1945 πραγματοποίησαν στρατιωτικό πραξικόπημα στο Ανόι. Ορισμένες γαλλικές μονάδες έφυγαν από τα βουνά προς το Λάος, καταδιωκώμενες από τους Ιάπωνες, που κατέλαβαν τη Βιάνγκ Τσαν το Μάρτιο του 1945 και τη Λουάνγκ Πραμπάνγκ τον Απρίλιο. Ο Βασιλιάς Σισαβανγκβονγκ συνελήφθη από τους Ιάπωνες, αλλά ο γιος του Πρίγκιπας του Στέμματος Σαβανγκβατάνα ζήτησε από όλους τους Λάος να βοηθήσουν τους Γάλλους και πολλοί έχασαν τη ζωή τους πολεμώντας κατά των Ιαπώνων κατακτητών.
Αμφιλεγόμενες περιπτώσεις
Τα κράτη που αναφέρονται σε αυτό το τμήμα δεν ήταν επίσημα μέλη του Άξονα, αλλά κάποιο στιγμή κατά τη διάρκεια του πολέμου συνεργάστηκαν με ένα ή περισσότερα μέλη του σε επίπεδο που καθιστά την ουδετερότητά τους αμφισβητήσιμη.
Ισπανία
Από το 1940 ως το 1941 ο Φράνκο προωθούσε ένα Λατινικό Μπλοκ της Ιταλίας, της Γαλλίας του Βισύ, της Ισπανίας και της Πορτογαλίας, με τη στήριξη του Βατικανού, προκειμένου να εξισορροπήσει την ισχύ των χωρών αυτών με εκείνη της Γερμανίας. Ο Φράνκο συζήτησε τη συμμαχία του Λατινικού Μπλοκ με τον Πεταίν της Γαλλίας του Βισύ στο Μονπελιέ το 1940 και με τον Μουσολίνι στη Μπορντιγκέρα της Ιταλίας.
Η πιθανότητα παρέμβασης της Ισπανίας στο Β΄ Παγκόσμιο Πόλεμο ανησυχούσε τις Ηνωμένες Πολιτείες, που διερευνούσε τις δραστηριότητες του ισπανικού κυβερνώντος κόμματος των Φαλαγγιτών στη Λατινική Αμερική, ιδίως στο Πουέρτο Ρίκο, όπου ήταν έντονο το αίσθημα υπέρ των Φαλαγγιτών και του Φράνκο, ακόμη και μεταξύ των κυρίαρχων ανώτερων τάξεων. [182] Οι Φαλαγγίτες προωθούσαν την ιδέα της υποστήριξης των πρώην αποικιών της Ισπανίας στον αγώνα τους κατά της αμερικανικής κυριαρχίας. Πριν από το ξέσπασμα του πολέμου η υποστήριξη του Φράνκο και της Φάλαγγας ήταν έντονη στις Φιλιππίνες. Η Φάλαγγα Εξωτερικού, το διεθνές παράρτημα της Φάλαγγας, συνεργάστηκε με τις ιαπωνικές δυνάμεις ενάντια στις δυνάμεις των Η.Π.Α. και των Φιλιππίνων στις Φιλιππίνες, μέσω της Φιλιππινέζικης Φάλαγγας.
Γαλλία του Βισύ
Στις 26 Σεπτεμβρίου 1940 ο ντε Γκωλ ηγήθηκε μιας επίθεσης Συμμαχικών δυνάμεων στο λιμάνι του Ντακάρ της Γαλλίας του Βισύ στη Γαλλική Δυτική Αφρική. Οι πιστές στον Πεταίν δυνάμεις αντέστησαν στο ντε Γκωλ και απέκρουσαν την επίθεση μετά από δυο μέρες σφοδρών μαχών, φέρνοντας τη Γαλλία του Βισύ πιο κοντά στη Γερμανία.
Έχοντας αποστερηθεί κάθε στρατιωτικών μέσων, εδαφών ή πόρων, τα μέλη της κυβέρνησης του Βισύ συνέχισαν να εκπληρώνουν το ρόλο τους ως μαριονέτα της Γερμανίας, οιονεί κρατούμενοι στο λεγόμενο "θύλακα του Σινγκμαρίνγκεν" σε ένα κάστρο της Βάδης-Βυρτεμβέργης στο τέλος της το Μάιο του 1945.
Κένι Γκόινς
Κολεγιακή πορεία
Ο Γκόινς απέρριψε πολλαπλές προσφορές υποτροφιών στην 1η Κατηγορία του NCAA στο μπάσκετ για να παίξει για το Μίσιγκαν Στέιτ ως βουβός παίχτης, παρά την οικονομική επιβάρυνση, στην εποχή της φοίτησής του. Η οικογένειά του πήρε δάνειο 17.000 δολαρίων. Ο Γκόινς πήρε κόκκινη μπλούζα την πρώτη του χρονιά με την ομάδα και κέρδισε υποτροφία την επόμενη χρονιά του. Έμεινε εκτός δράσης για έξι εβδομάδες ως πρωτοετής σπουδαστής μετά από χειρουργική επέμβαση για την αποκατάσταση μίας αθλητικής κήλης. Ο Γκόινς σημείωσε 3,4 πόντους και 4,5 ριμπάουντ ανά παιχνίδι ως δευτεροετής σπουδαστής και έκανε 14 εκκινήσεις στην αρχική πεντάδα. Ως τριτοετής, ο Γκόινς είχε μέσο όρο 2,1 πόντους και 2,8 ριμπάουντ ανά παιχνίδι, ευστοχώντας με 45,8 τοις εκατό από το γήπεδο. Παγκίτης για τα πρώτα τρία χρόνια του, ο Γκόινς έγινε τακτικό μέλος της αρχικής πεντάδας στην ανώτερη χρονιά του. Στο πρώτο παιχνίδι του στην ανώτερη περίοδο, ο Γκόινς σημείωσε 17 πόντους ως υψηλό σταδιοδρομίας και οδήγησε τους Σπαρτιάτες με 11 ριμπάουντ έναντι του κορυφαίου Κάνσας. Στις 27 Νοεμβρίου 2018, πέτυχε ένα υψηλό σταδιοδρομίας 17 ριμπάουντ σε μια ήττα με 82–78 στην παράταση από το Λούισβιλ. Στις 5 Μαρτίου 2019, ο Γκόινς σημείωσε 24 πόντους ως νέο υψηλό σταδιοδρομίας σε μια νίκη με 91–76 επί της Νεμπράσκα. Στις 31 Μαρτίου, πέτυχε ένα τρίποντο με 34,5 δευτερόλεπτα να απομένουν σε μία νίκη στον προημιτελικό επί του πρώτου νικητή Ντιουκ στο τουρνουά του NCAA. Ως ανώτερος, ο Γκόινς είχε μέσο όρο 7,9 πόντους και 8,9 ριμπάουντ ανά παιχνίδι. Ήταν μια επιλογή όλης της Μπιγκ Τεν ως τιμητικής μνείας.
Εξωτερικοί σύνδεσμοι
Κατηγορία:Καλαθοσφαιριστές Κολοσσού Ρόδου Κατηγορία:Πάουερ φόργουορντ Κατηγορία:Αμερικανοί καλαθοσφαιριστές
Καρλόττα της Μεγάλης Βρετανίας
Η Καρλόττα Αυγούστα Ματθίλδη γεννήθηκε στις 29 Σεπτεμβρίου 1766 στα Ανάκτορα του Μπάκιγχαμ στο Λονδίνο και βαπτίσθηκε στις 27 Οκτωβρίου στο Παλάτι του Αγίου Ιακώβου από τον Αρχιεπίσκοπο του Καντέρμπερυ, Τόμας Σέκερ.
Η Βασίλισσα Καρλόττα συνέχισε να ζει και μετά το θάνατο του συζύγου της το 1816 στο Παλάτι του Λούντβιγκσμπουργκ, όπου λάμβανε επισκέψεις από τα μικρότερα αδέλφια της Εδουάρδο, Αύγουστο Φρειδερίκο, Αδόλφο, Ελισάβετ και Αυγούστα Σοφία. Το 1819 έγινε ανάδοχος μέσω αντιπροσώπου στη βάπτιση της ανιψιάς της, Βικτωρίας (της μελλοντικής Βασίλισσας Βικτωρίας). Για πρώτη φορά μετά το 1797 επέστρεψε στη Βρετανία το 1827, προκειμένου να υποβληθεί σε χειρουργική επέμβαση κατά της υδρωπικίας. Πέθανε στις 5 Οκτωβρίου 1828 στο Παλάτι Λούντβιγκσμπουργκ όντας σε ηλικία 62 ετών.
Μαυροκιρκίνεζο
Γεωγραφική κατανομή
thumb|left|280px|Χάρτης εξάπλωσης του F.vespertinus (Κίτρινο = μεταναστευτικά περάσματα και περιοχές αναπαραγωγής, Μπλε = περιοχές διαχείμασης)
Κατάσταση πληθυσμού
Για την Ελλάδα χρειάζονται περαιτέρω στοιχεία, διότι το Μαυροκιρκίνεζο είναι μεταναστευτικό, με τη λαθροθηρία να αποτελεί το κύριο πρόβλημα, ιδιαίτερα στις περιοχές-περάσματα των πτηνών κατά την αποδημία τους.
Γκιουγκιόρ Ντίλμεν
Έγινε πρώτος στο διαγωνισμό που ανακοινώθηκε το 1959 από το Περιοδικό Θεάτρου με Τα αυτιά του Μίδα (Μίδας) το οποίο είναι μονόπρακτο έργο του. Αποφοίτησε το 1960 από το πανεπιστήμιο Κωνσταντινούπολης, τμήμα κλασσικής φιλολογίας. Προτού, ο καλλιτέχνης πήγε στο Τελ Αβίβ και στην Αθήνα για να βρεθεί στις δραματουργικές έρευνες και δραστηριότητες, και έπειτα πήγε ως υπότροφος φοιτητής στo Πανεπιστήμιο Γέιλ και στο Πανεπιστήμιο Ουάσινγκτον της Η.Π.Α. για να πάρει θεατρική εκπαίδευση και έμεινε εκεί από το 1961 μέχρι το 1964. Με το που γύρισε στην Τουρκία, άρχισε να δουλεύει ως δραματούργος και σκηνοθέτης στο θεάτρο πόλης της Κωνσταντινούπολης. Δούλεψε επίσης στο ραδιοφωνικό σταθμό του TRT της Κωνσταντινούπολης ως θεατρικός διευθυντής. Και ακόμα δουλεύει ως λέκτορας στο πανεπιστήμιο Κωνσταντινούπολης, τμήμα θεατρικού κρατικό ωδείο. Πήρε σύνταξη το 1995. Πριν πέθανε, έκανε μαθήματα δραματουργίας στο θεάτρο Χαν της Σμύρνης. Έξαλλου, ο Ντίλμεν είχε γράψει ένα κινηματογραφικό σενάριο με το τίτλο Η ένωση και η πρόοδος (1969) και ένα σενάριο για το σήριαλ Η δέσποινα της Βαγδάτης (1981).
Ελιζαβέτα Λιτβίνοβα
Γεννήθηκε το 1845 στην τσαρική Ρωσία, ως Ελιζαβέτα Φεντόροβνα Ιβάνσκινα. Ολοκλήρωσε την προσχολική εκπαίδευση σε γυμνάσιο θηλέων στην Αγία Πετρούπολη. Το 1866 παντρεύτηκε το Βίκτορ Λιτβίνοφ, ο οποίος, σε αντίθεση με τον Βλαντιμίρ Κοβαλέφσκι (άντρα της Σοφίας Κοβαλέφσκαγια), δεν της επιτρέπε να ταξιδέψει, για να σπουδάσει στα ευρωπαϊκά πανεπιστήμια. Έτσι, η Λιτβίνοβα άρχισε να μελετά με τον Στρανολιούμπσκι, ο οποίος παρέδιδε ιδιωτικά μαθήματα και στην Κοβαλέφσκαγια.
Bristol Blenheim
thumb|right|Κουβούκλιο ενός Blenheim. Προσέξτε την ασυμμετρία του πίνακα ελέγχου, που φανερώνει την κοίλη επιφάνεια του ρύγχους μπροστά από τον πιλότο. Ακόμα διακρίνονται η σκοπευτική στεφάνη και ακίδα για τον εμπρόσθιο οπλισμό.
Σχεδίαση και ανάπτυξη
Ένα πολιτικό σχέδιο, ο Τύπος 135, είχε αρχίσει να σχεδιάζεται από τη Bristol από τον Ιούλιο του 1933.
Άλιστερ Κρόουλι
Θέσεις αντιθέσεις
Αν και έχουν γραφεί αρκετές βιογραφίες, κριτικές και δοκίμια για τον Άλιστερ Κρόουλι (1875-1947), ο μύθος που τον συνοδεύει καθορίστηκε κυρίως από την προσωπικότητά του. Κάτι τέτοιο μάλλον δεν πρέπει να μας προκαλεί έκπληξη, αφού ο ίδιος αποκαλούσε τον εαυτό του «Θηρίο 666», ή κραυγαλέα υπερασπιζόταν ένα «νέο νόμο» για την απελευθέρωση και ενδυνάμωση της ανθρώπινης ύπαρξης (Θέλημα) που απαιτούσε ουσιαστικά την απελευθέρωση από τις περισσότερες κοινωνικές και ηθικές συμβάσεις, μιας πουριτανικά οργανωμένης κοινωνίας, όπως ήταν η βρετανική κοινωνία της εποχής του. Οι βιογράφοι και οι κριτικοί που προσπαθούν να ερμηνεύσουν τον Κρόουλι νιώθουν την ανάγκη ουσιαστικά να υπερασπιστούν ή να απορρίψουν τον χαρακτήρα του και το μαγικό του σύστημα βασισμένοι στον τρόπο με τον οποίο εκείνοι βλέπουν τις απόκρυφες δοξασίες. Ο Kenneth Grant και ο Hymenaeus Beta, αποκρυφιστές και οι δύο και συνάμα εκδότες του Κρόουλι, ανήκουν στο στρατόπεδο των συμπαθούντων, ενώ ο John Symonds, επίσης εκδότης του Κρόουλι, μιλά εκ μέρους του στρατοπέδου των αντιπαθούντων – και δεν είναι λίγοι, δικαίως ή αδίκως. Παράδοξη και αντιφατική φυσιογνωμία ο Άλιστερ Κρόουλι επικρίθηκε σφοδρά -κυρίως για τις εσωτερικές του πεποιθήσεις - αλλά ταυτόχρονα έμεινε στην αφάνεια ένα μεγάλο μέρος του συγγραφικού του έργου.
Ordo Templi Orientis
Για αυτούς τους λόγους, ο Κρόουλυ ανέλαβε να προετοιμάσει τα αναθεωρημένα τελετουργικά που θα μεταβίβαζαν τη σημασία της τέχνης και των υψηλών βαθμών συνοπτικά και εντυπωσιακά, τα οποία θα ήταν κατάλληλα για μύηση και των ανδρών και των γυναικών - δίχως όμως να παραβιάζει τα δεδομένα της Ενωμένης Μεγάλης Στοάς της Αγγλίας- και τα οποία θα μεταβίβαζαν τις βασικές διδασκαλίες του Θελήματος. Ο ίδιος περίπου το 1915 υιοθέτησε τα αναθεωρημένα τυπικά για χρήση στο δικό του τμήμα του O.T.O.
Κατάλογος νομαρχών Αχαΐας
Ο Νομάρχης Αχαΐας ήταν πολιτική θέση δημοσίας διοίκησης, επικεφαλής του νομού Αχαΐας. Ήταν νομικό πρόσωπο δημοσίου δικαίου και αρμοδιότητά του ήταν η διοίκηση των τοπικών ζητημάτων σε επίπεδο νομού. Αρχικά ήταν διορισμένος από την εκάστοτε κυβέρνηση και από το 1994 εκλεγμένος από τον λαό. Η έδρα του νομάρχη ήταν η πόλη της Πάτρας.
Γωνιακή χειλίτιδα
Αίτια
Η γωνιακή χειλίτιδα μπορεί να είναι μέρος και άλλων συμπτωμάτων όπως η δυσφαγία, η σιδηροπενική αναιμία και η γλωσσίτιδα στο σύνδρομο Πλάμερ-Βίνσον.
Μιχάλης Χατζηγιάννης
Δικαστικές διαμάχες
Το 2009 όταν ο Μιχάλης Χατζηγιάννης επανακυκλοφόρησε τον προσωπικό του δίσκο με γενικό τίτλο "7" ανάμεσα στα τραγούδια συμπεριλαμβανόταν και το "Κάτι λείπει". Ο τραγουδοποιός Δημήτρης Παναγόπουλος κατέθεσε Αγωγή κατά του τραγουδιστή για κλοπή πνευματικής ιδιοκτησίας γιατί όπως υποστήριζε ο Χατζηγιάννης είχε αντιγράψει παράνομα από το τραγούδι "Αύρα" το εναρκτήριο τετράμετρο.
Κρανέα Πρεβέζης
Ο νεοδόμητος οικισμός της Τύριας αποτελείται από κτίρια του ‘60 και μετά.
Ιστορία
Όταν μεγάλωσαν αρκετά έφυγαν από την Κρανιά και άρχισαν το δολοφονικό τους έργο με πρώτη δολοφονία, τον φονιά του πατέρα τους. Έκτοτε οι σχέσεις των αδελφών Ρεντζαίων και του Μήτρο Μπουζούκη ήταν πολύ καλές. Όπως αναφέρει στο βιβλίο του «Τα παληκάρια τα καλά σύντροφοι τα σκοτώνουν» ο Βασίλης Τζανακάρης, ο Μήτρο Μπουζούκης υπήρξε ταμίας των λύτρων και των κλοπιμαίων των Ρεντζαίων.
Μουσείο Καλαβρυτινού Ολοκαυτώματος
Εκθέματα
Στη συλλογή του μουσείο περιλαμβάνεται πάσης φύσεως υλικό που σχετίζεται με την πρόσφατη ιστορία των Καλαβρύτων, ιδιαίτερα με την ιστορία του Ολοκαυτώματος της 13ης Δεκεμβρίου του 1943 και των γεγονότων που διαδραματίστηκαν στην περιοχή την περίοδο της κατοχής, όπως χάρτες, φωτογραφικό υλικό, προσωπικά αντικείμενα των εκτελεσθέντων, και άλλα.
Μαρία Σιεμιόνοφ
Η Μαρία Σιεμιόνοφ (γεννήθηκε το 1950 στην Krotoszyn) είναι μια πολωνίδα χειρουργός στην Κλινική Κλίβελαντ στο Κλίβελαντ, Οχάιο. Η Σιεμιόνοφ κέρδισε δημόσια αναγνώριση τον Δεκέμβριο του 2008, όταν ηγήθηκε μιας ομάδας έξι χειρουργών, εκτελώντας την πρώτη μεταμόσχευση προσώπου στις Ηνωμένες Πολιτείες στην Κόνι Καλπ. Σήμερα είναι Διευθυντής της Πλαστικής Χειρουργικής Έρευνας και Επικεφαλής της Μικροχειρουργικής Εκπαίδευσης στην Κλινική του Κλίβελαντ. Επίσης, είναι Καθηγητής Χειρουργικής στο Τμήμα Χειρουργικής στην Κλινική του Κλίβελαντ στο Λέρνερ College of Medicine. Είναι πολύγλωσση, μιλάει πέντε γλώσσες (πολωνικά, ρωσικά, γερμανικά, αγγλικά, και ισπανικά).
Εξασθένιση Τρόξλερ
Η εξασθένιση Τρόξλερ αναγνωρίστηκε για πρώτη φορά από τον Ιγκνάζ Πωλ Βίταλ Τρόξλερ το 1804.
Βασίλειο της Σωφηνής
Θρησκεία
Η δυναστεία των Οροντιδών στη Σωφηνή ασκούσε τον Ζωροαστρισμό. Η καλά τεκμηριωμένη ύπαρξη του ιρανικού πολιτισμού στη Σωφηνή θα μπορούσε να γίνει κατανοητή ως παράγωγο της Αρσακιδικής Αρμενίας, η οποία προήλθε από την Ευρύτερη Αρμενία και έμμεσα από το Ιράν. Ωστόσο, προσθέτει επίσης ότι η ισχυρή ύπαρξη του ιρανικού πολιτισμού μπορεί να έχει επηρεάσει Ρωμαίους και Έλληνες συγγραφείς, που να θεωρούν την περιοχή ως αρμενική.
Οι περσικές λατρείες ήταν δημοφιλείς στη Σωφηνή μεταξύ των ευγενών και των αγροτών, που θυσίαζαν άλογα στο όνομα της θεάς Αναχίτα. Η Αναχίτα ήταν πολύ δημοφιλής στη χώρα, με ζώα όπως αγελάδες και άλογα να θυσιάζονται τακτικά στο όνομά της.
Τα Παραμύθια του Χόφμαν
Ιστορία της σύνθεσης
Η ενασχόληση με το είδος της όπερας ουδέποτε υπήρξε προτεραιότητα για τον Όφφενμπαχ. Ως εν γένει εύθυμος και «προβοκατόρικος» χαρακτήρας προτιμούσε να γράφει οπερέτες, στις οποίες μάλιστα συχνά σατίριζε τη συμβατικότητα και τη μεγαλοπρέπεια των ηρώων της όπερας. Χαρακτηριστικά το έως τότε γνωστότερο έργο του, ο Ορφέας στον Άδη, αποτελεί μια ανελέητη παρωδία του Ορφέας και Ευρυδίκη (Γκλουκ): μεταξύ άλλων, η Ευρυδίκη εμφανίζεται ως άπιστη που απατά τον Ορφέα με τον βοσκό της διπλανής πόρτας, ενώ οι θεοί του Ολύμπου σπάνε τη μονοτονία κατεβαίνοντας στην κόλαση και χορεύοντας καν-καν.
Ρόλοι
Τα Παραμύθια του Χόφμαν έχουν την ιδιαιτερότητα ότι αφηγούνται τρεις φαινομενικά διαφορετικές ιστορίες (τέσσερις με πρόλογο-επίλογο), με μοναδικό συνδετικό κρίκο την παρουσία σε όλες του Ποιητή και της Μούσας/Φίλου. Σε κάθε ιστορία όμως επαναλαμβάνονται τρεις «στερεοτυπικοί» ρόλοι, έστω και με διαφορετικά επιμέρους χαρακτηριστικά: ένας υπηρέτης, μια γυναίκα - αντικείμενο του πόθου και ένας άλλος άνδρας - πνεύμα του κακού.
Ρούσβαλ Σαμάαϊ
Καριέρα
Η μεγαλύτερή του διάκριση ήταν στο Παγκόσμιο Πρωτάθλημα Στίβου 2017, όπου κατέκτησε το χάλκινο μετάλλιο στο άλμα εις μήκος ανδρών, με άλμα στα 8.32 μέτρα.
Τετράεδρο
Εξωτερικοί σύνδεσμοι
Κατηγορία:Πολύεδρα Κατηγορία:Πλατωνικά στερεά Κατηγορία:Πρισματοειδή πολύεδρα
2536 Κόζυρεφ
Ο Κόζυρεφ (Kozyrev) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,4. Ανακαλύφθηκε το 1939 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του προς τιμή του Σοβιετικού αστρονόμου Νικολάι Αλεξάντροβιτς Κόζυρεφ.
Αλέξανδρος (γιος του Περσέα)
Ο Αλέξανδρος (2ος αι. π.Χ.) από τη Δυναστεία των Αντιγονιδών ήταν πρίγκιπας διάδοχος της Μακεδονίας.
Ατομικό μοντέλο του σταφιδόψωμου
Το Μάρτιο του 1904 ο Τζ. Τόμσον (Joseph John Thomson) πρότεινε το μοντέλο του σταφιδόψωμου για να περιγράψει τη δομή του ατόμου. Σύμφωνα με το μοντέλο αυτό, το άτομο αποτελείται από μια σφαίρα θετικά φορτισμένη μέσα στην οποία κυκλοφορούν τα αρνητικά ηλεκτρόνια. Τα ηλεκτρόνια είναι τόσα στον αριθμό ώστε το συνολικό φορτίο του ατόμου να είναι μηδέν και να εξασφαλίζεται έτσι η ηλεκτρική του ουδετερότητα. Τα ηλεκτρόνια "πλέουν" μέσα σε αυτή τη σφαίρα, σαν τις σταφίδες μέσα σε ένα σταφιδόψωμο και για αυτό το ατομικό μοντέλο αυτό ονομάζεται και μοντέλο του σταφιδόψωμου.
Ιωσήφ Φερδινάνδος της Σαξονίας-Κόμπουργκ & Γκότα
Βιογραφία
Ο Ιωσήφ Φερδινάνδος Μαρία Μιχαήλ Γαβριήλ Ραφαήλ Γκοντζάγκα ήταν ο τρίτος γιος του Λουδοβίκου Αυγούστου της Σαξονίας-Κόμπουργκ & Γκότα και της Λεοπολδίνας των Μπραγκάνσα, κόρης του Πέτρου Β΄ της Βραζιλίας.
Το 1888 απεβίωσε στο Βίνερ Νόιστατ της Αυστρίας σε ηλικία 19 ετών.
Κορνέλις φαν Ντάλεμ
Ο Κορνέλις φαν Ντάλεμ (φλαμανδικά: Cornelis van Dalem, 1530/35 – 1573 ή 1576) ήταν Φλαμανδός ζωγράφος και σχεδιαστής, ο οποίος δραστηριοποιήθηκε στην Αμβέρσα στα μέσα του 16ου αιώνα. Είχε σημαντική συμβολή στην εξέλιξη της τοπιογραφίας στις Κάτω Χώρες.
Γενικά
Ο φαν Ντάλεμ είναι γνωστό ότι συνεργαζόταν τακτικά με συναδέλφους του, οι οποίοι δημιουργούσαν το "σταφάζ" (πληθύσμωση με μορφές) των τοπίων ή των αρχιτεκτονικών του απεικονίσεων. Ο πλέον τακτικός συνεργάτης του ήταν ο Γιαν φαν Βέχελεν (Jan van Wechelen), με τον οποίο υπάρχει υπόνοια για τρεις συνεργασίες. Επιπλέον, συνεργάστηκε με τον Χίλλις Μόστερτ (ο οποίος πιθανόν ζωγράφισε το σταφάζ στον πίνακα Τοπίο με αγροτόσπιτο (σήμερα στην Παλαιά Πινακοθήκη στο Μόναχο) καθώς και με τον Γιοάχιμ Μπεκελάερ.
Ο αρτοποιός του Έικλο
Ενδιαφέρουσα προσπάθεια στη θεματολογία της καθημερινότητας αποτελεί η σύνθεση ο θρύλος του αρτοποιού του Έικλο, που ο φαν Ντάλεμ φιλοτέχνησε σε συνεργασία με τον Γιαν φαν Βέχελεν. Ο πρωτότυπος πίνακας έχει χαθεί, αλλά αντίγραφό του αποτελεί τμήμα της συλλογής του Ρέικσμουζεουμ (σήμερα δανεισμένος στο κάστρο Μάουντερ ( Muiderslot)). Υπάρχουν επίσης πολλές παραλλαγές του, που λέγεται ότι έγιναν από κύκλους του φαν Ντάλεμ και του φαν Βέχελεν. Η σύνθεση έχει επίσης αποτυπωθεί σε χαρακτικό του Φρέντερικ Μπάουττατς του νεότερου.
Εκδόσεις
Ο φαν Ντάλεμ αναμίχθηκε, επίσης, σε εκδοτικές δραστηριότητες. Το 1561 ήταν ο υπεύθυνος έκδοσης του δίφυλλου χαρακτικού του Φρανς Χάους Χαρακτικό ολόκληρου του Στενού της Μεσσήνης. Υπάρχει ακόμη και σήμερα σχετική αβεβαιότητα για την πραγματική ανάμιξη του φαν Ντάλεμ στην έκδοση αυτού του χαρακτικού. Έχει προταθεί ότι ο φαν Ντάλεμ ήταν απλώς ο υποστηρικτής του εκδοτικού εγχειρήματος, το οποίο ανέλαβε κάποιος φτασμένος εκδότης, όπως ο Χιερόνυμους Κοκ.
Εξωτερικοί σύνδεσμοι
Κατηγορία:Φλαμανδοί ζωγράφοι
Κωνσταντίνος Γκίκας (αγωνιστής)
Ο Κωνσταντίνος Γκίκας ήταν αγωνιστής του 1821.
Βιογραφικά στοιχεία
Η καταγωγή του ήταν από την επαρχία Πύργου. Βρέθηκε σε πολλές μάχες και προπάντων στην μάχη του Λάλα και την πολιορκία της Πάτρας. Υπήρξε δε και στο Μεσολόγγι, υπό τις διαταγές του Γ. Σισίμη, και έπειτα του Χρύσανθου. Στην πολιορκία της Ακρόπολης υπηρέτησε υπό τις διαταγές του Καραΐσκάκη και φάνηκε πολύ χρήσιμος.
Δαιμονισμένος Εκδικητής
Ο Δαιμονισμένος Εκδικητής (αγγλικά: Pumpkinhead) είναι αμερικάνικη ταινία τρόμου παραγωγής 1988. Ήταν το σκηνοθετικό ντεμπούτο του Σταν Ουίνστον (Άλιενς: Η Επιστροφή, Ο Εξολοθρευτής).
Φλάβιος Βαλέριος Σεβήρος
Ο Φλάβιος Βαλέριος Σεβήρος (Flavius Valerius Severus, ... - 16 Σεπτεμβρίου 307), γνωστός και ως Σεβήρος Β΄, ήταν αυτοκράτορας της Δυτικής Ρωμαϊκής Αυτοκρατορίας από το 306 έως το 307. Μετά την αποτυχία του να πολιορκήσει τη Ρώμη, διέφυγε στη Ραβέννα. Πιστεύεται ότι σκοτώθηκε εκεί ή εκτελέστηκε κοντά στη Ρώμη.
Πατριαρχία
Ιστορικά, η πατριαρχία έχει εκδηλωθεί στην κοινωνική, νομική, πολιτική, θρησκευτική και οικονομική οργάνωση μιας σειράς διαφορετικών πολιτισμών. Οι περισσότερες σύγχρονες κοινωνίες είναι, στην πράξη, πατριαρχικές.[
Ιστορία της Λέρου
Τον 1523 οι Οθωμανοί, με Σουλτάνο τον Σουλεϊμάν τον Μεγαλοπρεπή, κατακτούν τη Ρόδο και όλες τις Νότιες Σποράδες. Οι οικονομικές υποχρεώσεις της Λέρου προς την οθωμανική εξουσία περιορίστηκαν σε έναν κατ’ αποκοπή ετήσιο φόρο ( maktu), για τη συγκέντρωση του οποίου ήταν υπεύθυνη η κοινότητα, η οποία εξασφάλιζε με αυτόν τον τρόπο και τη διοικητική της αυτονομία.
Συμμετοχή των Λερίων στην Επανάσταση του 1821
Οι Λεριοί, από το Μάιο του 1821, στάθηκαν στο πλευρό των άλλων νησιωτών, που σήκωναν το μεγάλο βάρος του αγώνα στη θάλασσα, με διάφορους τρόπους. Ο Θεόδωρος Μοσχονάς, Υπομνηματογράφος & Βιβλιοφύλαξ του Πατριαρχείου Αλεξανδρείας, στο βιβλίο του «ΛΕΡΟΣ & ΛΕΡΙΟΙ», σημειώνει: "Το 1821 υψώθη η σημαία της Επαναστάσεως εις την Δωδεκάνησον, πρώτον εις την Πάτμον και ύστερον εις Λέρον. Ατρόμητοι Λέριοι, ως ο Τουρκομάνωλος, ο Κρασούζης και οι δύο αδερφοί Χατζή Μανώλη, έδραξαν τα όπλα. Είς των αδερφών Χατζή Μανώλη πληγωθείς βαρέως εν Κρήτη, απέθανεν εις το Ναύπλιον"
Μύηση των Προκρίτων της Λέρου στη Φιλική Εταιρεία
Ένα άλλο έγγραφο των προκρίτων της Λέρου, με ημερομηνία 30 Μαΐου 1821, προς τον απεσταλμένο του Υψηλάντη, Δημήτριο Θέμελη, αποκαλύπτει, ότι η Λέρος ύψωσε τη σημαία της επανάστασης στις αρχές Μαΐου του 1821, μετά από επίσκεψη ενός πλοίου, το οποίο φαίνεται γύριζε τότε από νησί σε νησί και ξεσήκωνε τους νησιώτες. καθημερινώς εδοκιμάζαμεν, να υψώσωμεν την θείαν σημαίαν του Τιμίου Σταυρού, την οποίαν και μας επαραθάρρυνε ένα ελληνικόν πλοίον όπου ευρέθη εις ημάς, και ευθύς χωρίς αναβολήν καιρού εστείλαμεν εις Ύδραν προς το σώμα της ελληνικής αρμάδας να μας διδάξη και να μας οδηγήση τους σκοτεινούς εις το φως και να μας βοηθήση από μονιτσιόνες και όσα άλλα μας ήτον χρειαζόμενα.
Ο Πατριάρχης Αλεξανδρείας Θεόφιλος Β΄
Ξεχωριστή μορφή του Αγώνα στην περιοχή υπήρξε ο Πατριάρχης Αλεξανδρείας Θεόφιλος Β΄ Παγκώστας, ο οποίος καταγόταν από επιφανή οικογένεια της Πάτμου. Η μύησή του στη Φιλική Εταιρεία από τον Αντώνιο Πελοπίδα, το Μάρτιο του 1820, θα αποτελέσει την απαρχή της εθνικής του δράσης. Η συμμετοχή του όμως στην Ελληνική Επανάσταση έγινε γρήγορα γνωστή και του στοίχισε το Θρόνο του, το 1825. Ο Θ. Μοσχονάς γράφει χαρακτηριστικά για το Θεόφιλο.
Ελευρωπαΐνη
Βιβλιογραφία
Κατηγορία:Ελαιόλαδο Κατηγορία:Φαινολικές ενώσεις
Χημικά όπλα στον Α΄ Παγκόσμιο Πόλεμο
Ιστορία
thumb|250px|Αγγλική βόμβα αερίου Τα χημικά άρχισαν να χρησιμοποιούνται μετά τη παγίωση των θέσεων των δύο αντιπάλων με χαρακώματα. Οι Γάλλοι χρησιμοποίησαν χειροβομβίδες 26 χιλιοστών οι οποίες περιείχαν δακρυγόνο αέριο, το οποίο δεν ήταν ικανό να φτάσει σε υψηλές συγκεντρώσεις σε ανοικτό χώρο γιατί γρήγορα διαλυόταν και γι' αυτό σταμάτησαν να τις χρησιμοποιούν. Αντιστοίχως, οι Γερμανοί αντικατέστησαν το ΤΝΤ σε οβίδες με dianisidine chlorosulphonate, το οποίο ήταν γνωστό ότι προκαλεί ερεθισμό στους βλεννογόνους. Στις 27 Οκτωβρίου 1914, οι Γερμανοί έριξαν 3.000 τέτοιες οβίδες σε Βρετανούς στρατιώτες κοντά στο Νεβ-Σαπέλ, των οποίων όμως η υγεία δεν επηρεάστηκε από το αέριο. Οι Γερμανοί συνέχισαν να πειραματίζονται με τα αέρια και στις 31 Ιανουαρίου 1915 έριξαν στους Ρώσους περίπου 18.000 οβίδες οι οποίες περιείχαν xylyl bromide, αλλά, λόγω των χαμηλών θερμοκρασιών, το υλικό δεν εξαχνώθηκε και έτσι η επίθεση των Γερμανών αποκρούστηκε.
Οι Γερμανοί άλλαξαν το τρόπο με το οποίο διοχετευόταν το αέριο, καθώς το αέριο το οποίο διοχετευόταν με οβίδες δεν έφτανε υψηλή συγκέντρωση για να θεωρηθεί επιτυχημένο και αντ' αυτών, ύστερα από συμβουλή του καθηγητή Φριτς Χάμπερ, χρησιμοποίησαν εμπορικούς κυλίνδρους αποθήκευσης αερίου. Η πρώτη επιτυχημένη επίθεση με αέριο σε κυλίνδρους έλαβε χώρα στις 22 Απριλίου 1915, όταν οι Γερμανοί απελευθέρωσαν 168 τόνους χλωρίου κοντά στην Υπρ. Το αερίου κινήθηκε με τον άνεμο προς τις θέσεις των συμμάχων και προκάλεσε ένα ρήγμα στις θέσεις των Γάλλων μήκους 15 χιλιομέτρων περίπου. Παρόλα αυτά, οι Γερμανοί, έκπληκτοι με την επιτυχία τους, δεν κατάφεραν να εκμεταλλευτούν την κατάσταση. Επίσης, εξαιτίας του χλωρίου, το πεδίο της μάχης άλλαξε τελείως, καθώς τα φύλλα των δέντρων έγιναν λευκά και τα λουλούδια έχασαν το χρώμα τους. Οι Γερμανοί χρησιμοποίησαν ξανά το χλώριο σε άλλο σημείο του μετώπου 36 ώρες αργότερα. Εκεί, ένας Καναδός λοχαγός ονόματι Μπέρτραντ, χημικός, αναγνώρισε το χλώριο και γνωρίζοντας ότι η ουρία το εξουδετερώνει, έδωσε εντολή στους άντρες του να βρέξουν με ούρα κομμάτια υφάσματος και να αναπνέουν μέσα από αυτά. Παρόλα αυτά, οι ποσότητες χλωρίου ήταν τέτοιες που εξουδετέρωσαν την ουρία και περνούσαν στο αναπνευστικό σύστημα των στρατιωτών.
Σάκης Γιαννακόπουλος
Εξωτερικοί σύνδεσμοι
Κατηγορία:Σμολ φόργουορντ Κατηγορία:Σούτινγκ γκαρντ Κατηγορία:Καλαθοσφαιριστές Λαυρίου Κατηγορία:Έλληνες καλαθοσφαιριστές Κατηγορία:Καλαθοσφαιριστές Α1 Εθνικής Ελλάδας Κατηγορία:Έλληνες προπονητές καλαθοσφαίρισης
Νίκολας Λατίφι
Φόρμουλα 1
Για τη σεζόν του 2019 η Williams υπέγραψε τον Λατίφι σε ρόλο δοκιμαστή. Πήρε μέρος σε 6 ελεύθερα δοκιμαστικά εκείνη τη χρονιά.
Williams (2020–)
Ο Λατίφι επρόκειτο να έκανε το ντεμπούτο του στη Φόρμουλα 1 στο άνοιγμα της σεζόν στην Αυστραλία. Μπήκε στον αγώνα, αλλά αργότερα ακυρώθηκε ως απάντηση στην Πανδημία του COVID-19. Το ντεμπούτο του ήρθε στο Γκραν Πρι Αυστρίας όπου προκρίθηκε τελευταίος στο grid, αλλά ολοκλήρωσε τον αγώνα στην 11η θέση μετά την εγκατάλειψη εννέα άλλων αυτοκινήτων.
Εξωτερικοί σύνδεσμοι
Κατηγορία:Καναδοί οδηγοί Φόρμουλα 1
Νοεμβριανά του 1916
Υπόβαθρο
Οι δύο παρατάξεις είχαν και αντίθετες θέσεις σχετικά με το αν έπρεπε η Ελλάδα να συμμετάσχει στον πόλεμο, και με ποια πλευρά συνέφερε την Ελλάδα να συμπαραταχθεί:
Sennacieca Asocio Tutmonda
Εξωτερικοί σύνδεσμοι
Κατηγορία:Εσπεραντικές Οργανώσεις
Μάχη του Σαρίκαμις
Σημειώσεις
<references group="σημ." />
Σωφηνή
Μετά τις εκστρατείες του Μεγάλου Αλεξάνδρου το 330 π.Χ. και την επακόλουθη κατάρρευση της Αχαιμενιδικής Αυτοκρατορίας, η Σωφηνή παρέμεινε μέρος του πρόσφατα ανεξάρτητου βασιλείου της Μεγάλης Αρμενίας. Στις αρχές του 3ου αιώνα π.Χ., με υποκίνηση της Αυτοκρατορίας των Σελευκίδων, η οποία προσπαθούσε να αποδυναμώσει το Αρμενικό βασίλειο, η Σωφηνή χωρίστηκε από την Ευρύτερη Αρμενία και σχημάτισε το Βασίλειο της Σωφηνής.
Το βασίλειο κυβερνήθηκε από ένα παρακλάδι της αρμενικής βασιλικής δυναστείας των Οροντίδων. Στη συνέχεια, η Σωφηνή διαχωρίστηκε και από το βασίλειο Σωφηνής-Κομμαγηνής δημιουργώντας ένα ανεξάρτητο βασίλειο. Η Κομμαγηνή ήταν μέρος της Σωφηνής εκείνη την περίοδο.
Κσίστοφ Κιεσλόφσκι
Εξωτερικοί σύνδεσμοι
Κατηγορία:Πολωνοί παραγωγοί ντοκιμαντέρ Κατηγορία:Πολωνοί σεναριογράφοι Κατηγορία:Πολωνοί σκηνοθέτες κινηματογράφου Κατηγορία:Ενταφιασμοί στο Κοιμητήριο Ποβόνσκι Κατηγορία:Απόφοιτοι της Εθνικής Σχολής Κινηματογράφου του Λοτζ
Βέφα Αλεξιάδου
Βιογραφία
Γεννήθηκε στο Βόλο στις 13 Μαρτίου 1933. Είναι σύζυγος του καθηγητή του Αριστοτελείου Πανεπιστημίου Θεσσαλονίκης Κωνσταντίνου Αλεξιάδη, με τον οποίο απέκτησε δύο κόρες, την Αλεξία, η οποία έφυγε από τη ζωή από ανακοπή καρδιάς στις 29 Οκτωβρίου 2014, και την Άντζελα, η οποία έφυγε από τη ζωή στις 10 Φεβρουαρίου 2015. Σπούδασε χημικός στο Αριστοτέλειο Πανεπιστήμιο και συνέχισε με ιδιαίτερες σπουδές στο Berkeley University της Αμερικής επάνω στην υγιεινή των τροφών, τη διακόσμηση του τραπεζιού και τη σύγχρονη μαγειρική τέχνη. Τα βιβλία της έχουνε μεταφραστεί και μάλιστα δύο από αυτά τιμήθηκαν με βραβεία το 1998 και το 2000 στη Διεθνή Έκθεση Βιβλίου Μαγειρικής στο Perigueux της Γαλλίας. Στην ίδια έκθεση, το έτος 2000 της απενεμήθη το ιδιαίτερα τιμητικό βραβείο "Best Culinary Business Professional".
Σωτήρης Δογάνης
Ζωή - κοινωνική δράση
Από τον Σεπτέμβριο του 2000 έως και σήμερα λειτουργεί ως Λαμπαδάριος στον Ι. Ναό Αγ. Τρύφωνος Άνω Γλυφάδας.
Άμπο της Τιφλίδας
Ο Άμπο της Τιφλίδας (أبو التفليسي, Abu al-Tiflisi; აბო თბილელი, abo tbileli, περίπου το 756 – 6 Ιανουαρίου 786) ήταν Άραβας Χριστιανός μάρτυρας και πολιούχος Άγιος της Τιφλίδας της Γεωργίας.
2538 Βαντερλίντεν
Φυσικά χαρακτηριστικά
Τα φυσικά χαρακτηριστικά του Βαντερλίντεν είναι άγνωστα.
Αύγουστος Λεοπόλδος της Σαξονίας-Κόμπουργκ & Γκότα
Οικογένεια
Νυμφεύτηκε το 1894 την Καρολίνα Μαρία των Αψβούργων-Λωρραίνης, κόρη του Καρόλου Σαλβάτορ, Αρχιδούκα της Αυστρίας & Πρίγκιπα της Τοσκάνης, και είχε τέκνα:
Τρίτο Κύμα Φεμινισμού
μικρογραφία|Εκστρατεία του γυναικείου πληθυσμού του Toronto για τα δικαιώματά τους.Toronto, 3 April 2011 Το τρίτο κύμα Φεμινισμού είναι το φεμινιστικό κίνημα που εμφανίστηκε στα μέσα της δεκαετίας του ’90. Στηρίχθηκε στις νίκες των προηγούμενων δυο κυμάτων του φεμινισμού, αν και άσκησε κριτική σε διάφορες πτυχές τους και επεδίωξε την ολοκλήρωση των όσων έβλεπε ως ημιτελών προσπαθειών για επίτευξη των στόχων του Φεμινισμού.
Ένα περιεκτικό παράδειγμα του φεμινισμού τρίτου κύματος είναι το Colonize This!, μια ανθολογία γραπτών νεαρών γυναικών που συζητάν θέματα όπως το φύλο, ο ρατσισμός, ο εθνικισμός, και η ομοφυλοφιλική ταυτότητα.
Πανελλήνιο πρωτάθλημα ανώμαλου δρόμου ανδρών 1946
Το περιφερειακό Αττικής
Το περιφερειακό πρωτάθλημα Αττικής ανδρών και εφήβων διεξήχθη την Κυριακή 3 Μαρτίου 1946 σε διαδρομή μήκους 6 χλμ στη Νέα Σμύρνη με αφετηρία και τερματισμό το Στάδιο Πανιωνίου. Νικητής ήταν ο Κατακουζηνός της ΑΕΚ.
Βίλα ντο Κόρβο
Παραπομπές
Κατηγορία:Αζόρες
Σουηδοτουρκικές σχέσεις
Η Σουηδία έχει πρεσβεία στην Άγκυρα και γενικό προξενείο στην Κωνσταντινούπολη. Η Τουρκία έχει πρεσβεία στη Στοκχόλμη.
Διαμάχη για τη γενοκτονία των Αρμενίων
Στις 12 Ιουνίου 2008, το Κοινοβούλιο της Σουηδίας αρνήθηκε να αναφερθεί στα γεγονότα της γενοκτονίας των Αρμενίων του 1915 ως πραγματική γενοκτονία. Ωστόσο, στις 11 Μαρτίου 2010, ψήφισε ένα ψήφισμα για την αναγνώριση της γενοκτονίας των Αρμενίων όπου υπήρξε πλειοψηφία μιας ψήφου, με συνολικά 131 υπέρ, 130 κατά και 88 απόντες. Η Τουρκία ανακάλεσε αμέσως τον πρεσβευτή της στη Σουηδία και ακύρωσε τις συνομιλίες που επρόκειτο να πραγματοποιηθούν μεταξύ των δύο χωρών στις 17 Μαρτίου 2010
Μέτρο
Προέλευση
Ο ορισμός του μέτρου έγινε στη Γαλλία το 1791 από την Ακαδημία των Επιστημών (Académie des sciences), ως ένα δεκάκις εκατομμυριοστό της απόστασης από τον ισημερινό προς το Βόρειο Πόλο, του μεσημβρινού της Γης που διασχίζει το Παρίσι. Το όνομα της νέας μονάδας ήταν mètre, από την ελληνική λέξη μέτρον. Υιοθετήθηκε από τη Γαλλική Κυβέρνηση το 1795, και έκτοτε έχει εξαπλωθεί σχεδόν σε όλες τις χώρες του κόσμου.
Σίρλεϊ Τζάκσον
Βιογραφία
Η Τζάκσον και ο σύζυγός της ήταν γνωστοί ως φιλόξενοι και καθόλου βαρετοί οικοδεσπότες, που συναναστρέφονταν με λογοτεχνικά ταλέντα, όπως ο Ραλφ Έλισον. Αμφότεροι ήταν ενθουσιώδεις αναγνώστες και η βιβλιοθήκη τους είχε περισσότερα από 100.000 τόμους. Τα 4 παιδιά τους θα ακολουθούσαν τη δική τους πορεία προς τη λογοτεχνική αναγνώριση, ως ήρωες στα διηγήματα της μητέρας τους.
Αυγούστα Σοφία του Ηνωμένου Βασιλείου
Γεννήθηκε στις 8 Νοεμβρίου 1768 στα Ανάκτορα του Μπάκιγχαμ στο Λονδίνο και βαφτίστηκε στις 6 Δεκεμβρίου από τον Αρχιεπίσκοπο του Καντέρμπερυ, Φρέντερικ Κορνουάλις στο Παλάτι του Αγίου Ιακώβου. Ανάδοχοι ήταν ο Κάρολος του Μεκλεμβούργου, η Βασίλισσα Καρολίνα Ματθίλδη της Δανίας και η Δούκισσα Αυγούστα.
Eesti Rahvusringhääling
Κανάλια
Τα πέντε εθνικά ραδιοφωνικά κανάλια της ΕΔΡ είναι τα παρακάτω:
Εξωτερικοί σύνδεσμοι
Κατηγορία:Μέλη της Ευρωπαϊκής Ραδιοτηλεοπτικής Ένωσης Κατηγορία:Κρατικοί ραδιοτηλεοπτικοί σταθμοί Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2007
Μουσείο Εμπέρ (Παρίσι)
Δεν πρέπει να συγχέεται με το μουσείο Εμπέρ στη Λα Τρονς στα περίχωρα της Γκρενόμπλ.
Παρνασσισμός
Κυριότεροι εκπρόσωποι
Ανάμεσα στους εκπροσώπους της σχολής των παρνασσιστών συγκαταλέγονται οι Λεκόντ Ντελίλ, Πωλ Βερλαίν, Τεοντόρ ντε Μπανβίλ, Κατούλ Μεντές (Catulle Mendès) και Συλί Προυντόμ. Στην Ελλάδα, επιδράσεις του παρνασσισμού υπάρχουν στα πρώτα ποιήματα του Κωστή Παλαμά, του Γρυπάρη, του Μαλακάση, του Πορφύρα, του Μαβίλη και άλλων.
Λεοπόλδος Α΄ του Βελγίου
Πρώιμα χρόνια
Όταν τα γαλλικά στρατεύματα κατέλαβαν το Δουκάτο της Σαξονίας-Κόμπουργκ το 1806, κατά τη διάρκεια των Ναπολεόντειων Πολέμων, ο Λεοπόλδος μετέβη στο Παρίσι όπου εντάχθηκε στην Αυτοκρατορική Αυλή του Ναπολέοντα. Ο Ναπολέων του πρότεινε τη θέση του υπασπιστή του, αλλά ο Λεοπόλδος αρνήθηκε. Αντί αυτού, πήγε στη Ρωσία για να ξεκινήσει μια στρατιωτική σταδιοδρομία στο Αυτοκρατορικό Ρωσικό Ιππικό, το οποίο ήταν σε πόλεμο με τη Γαλλία εκείνη την εποχή. Συμμετείχε στον πόλεμο εναντίον του Ναπολέοντα και διακρίθηκε στη Μάχη του Κουλμ, όντας επικεφαλής της μεραρχίας των θωρακοφόρων. Το 1815, χρονιά της τελικής ήττας του Ναπολέοντα, σε ηλικία μόλις 25 ετών είχε φτάσει στον βαθμό του αντιστράτηγου.
Ρυθμός
Εναλλαγή και Επανάληψη
Η εναλλαγή των ισχυρών και των αδύναμων παλμών είναι θεμελιώδους σημασίας για την αρχαία γλώσσα της ποίησης, του χορού και της μουσικής. Η κοινή ποιητική όρος «πόδι» αναφέρεται, όπως και στο χορό, με την ανύψωση και χτυπώντας το πόδι του στο χρόνο. Με παρόμοιο τρόπο οι μουσικοί μιλούν για ένα αισιόδοξο και ένα υποτονικό και για το "on" "off" ρυθμό. Αυτές οι αντιθέσεις φυσικά διευκολύνουν τη διπλή ιεραρχία του ρυθμού και εξαρτάται από τα επαναλαμβανόμενα μοτίβα της διάρκειας ,της προφοράς και του υπολοίπου που αποτελεί «παλμό της ομάδας" που αντιστοιχεί στο ποιητικό πόδι. Κανονικά τέτοιες παλμό-ομάδες ορίζονται από τη λήψη των πιο τονισμένων παλμών ως το πρώτο και καταμέτρηση των παλμών μέχρι τον επόμενο τόνο(MacPherson 1930, 5; Scholes 1977) Ένας ρυθμός οπού οι τόνοι του είναι ότι και σ’άλλο ρυθμό και δίνει έμφαση σ τον κάτω ρυθμό ,επειδή καθορίστηκε ή αναλαμβάνεται από τη μελωδία ή από ένα προηγούμενο ρυθμό ονομάζεται συνκοπτόμενος ρυθμός.
Αναφορές
Κατηγορία:Μουσική θεωρία Κατηγορία:Πρότυπα (δομή) Κατηγορία:Ρυθμός και μέτρο
Erlang
Φόρτωση κώδικα και μονάδες κώδικα
Ακολουθεί ένα παράδειγμα αυτού του μηχανισμού (που ονομάζεται "hot code loading"): Στη δεύτερη έκδοση, προστίθεται η δυνατότητα επαναφοράς του μετρητή στο μηδέν. Ο παραπάνω κώδικας που εκτελείται επαναλαμβανόμενα θα καλέσει εξωτερικά την codeswitch/1 (η  είναι μακροεντολή του προεπεξεργαστή για την τρέχουσα μονάδα κώδικα) μόνο όταν λάβει ένα μήνυμα που να αποτελείται από το άτομο 'code_switch'. Αν υπάρχει μια νέα έκδοση της μονάδας "counter" στη μνήμη, τότε θα κληθεί η συνάρτηση codeswitch/1 που της ανήκει. Η ύπαρξη ενός συγκεκριμένου σημείου εισόδου σε μια νέα έκδοση είναι πρακτική που επιτρέπει στον προγραμματιστή να μετατρέψει την κατάσταση του προγράμματος όπως απαιτείται από τη νέα έκδοση. Στο παράδειγμα, η κατάσταση είναι ένας ακέραιος.
Αντώνης Δροσογιάννης
Ενώ προερχόταν από οικογένεια προσκείμενη πολιτικά στη φιλοβασιλική Δεξιά, ανήκε σε μία ομάδα αξιωματικών που γοητεύτηκαν από τις ιδέες του Ανδρέα Παπανδρέου με την εμφάνισή του στην πολιτική.
Clojure
Παραδείγματα
"Γεια σου, κόσμε!":
Μια ανώνυμη υποκλάση της  που δεν γράφει πουθενά, και μια μακροεντολή που τη χρησιμοποιεί για να κρύψει όλες τις εντολές εξόδου (print) σε αυτή:
Αλέξιος Μοσχούλας
Βιογραφικά στοιχεία
Η καταγωγή του ήταν από την Αγουλινίτσα. Χρημάτισε στρατιωτικός και πολιτικός. Η οικογένειά του αυτή των Μοσχουλέων θυσίασε πολλά για τον αγώνα. Μυήθηκε στη Φιλική Εταιρεία στις 6 Αυγούστου 1818. Στις 24 Απριλίου 1821, έλαβε μέρος στη μάχη της Αγουλινίτσας, με 60 παλικάρια από τον Πύργο, όπου τον βοήθησε και ο αδελφός του Σπύρος Μοσχούλας. Έλαβε μέρος ως πληρεξούσιος στην Β΄ Εθνοσυνέλευση Άστρους το 1823.
Μεταφορές
Ιστορική Εξέλιξη
Στο Μεσαίωνα έπαιξαν σημαντικό ρόλο στη διατήρηση της καθεστηκυίας τάξεως των πραγμάτων, ενώ κατά την Αναγέννηση σπουδαία ήταν η συνεισφορά τους για την πρόοδο επιστημών και τεχνών. Αλλά και αργότερα, στη βιομηχανική εποχή, δικαιούνται τη «μερίδα του λέοντος» όσον αφορά στη βοήθεια που πρόσφεραν για την έγκαιρη προμήθεια των πρώτων υλών που απαιτούσαν οι εκάστοτε ανάγκες της παραγωγής.
Επιστήμες και μεταφορές
Για τους μελετητές της διακυβέρνησης (εθνολόγους και διεθνολόγους) μια αλλαγή στις μεταφορές μπορεί να προοιωνίσει ακόμη και μεταβολές, τόσο στην εσωτερική, όσο και στη διεθνή πολιτική σκηνή και ακόμη αλλαγές στην λεγόμενη ισορροπία δυνάμεων. Για παράδειγμα μια εκτροπή ή αλλαγή ενός οδικού άξονα είναι δυνατόν να ερημώσει μια περιοχή, σφύζουσα προηγουμένως από ζωή, καθώς και το αντίθετο. Η εποχή των ανακαλύψεων επέφερε τεράστιες αλλαγές και ανακατατάξεις στις μέχρι τότε ναυτικές χώρες.
Πηγές
Τσέκερης και Τσούμα (2010) Μεταφορές και Οικονομία - Συμβολή, τάσεις και προοπτικές με έμφαση στις χερσαίες μεταφορές. ΚΕΠΕ, Αθήνα.
Κατηγορία:Εφοδιαστική